“TIJORAT BANKLARI KAPITALINING yetarligiga QO‘YILADIGAN TALABLAR TO‘G‘RISIDA”GI NIZOMGA O‘ZGARTIRIShlar KIRITISh HAQIDA

O‘zbekiston Respublikasi “O‘zbekiston Respublikasining Markaziy banki to‘g‘risida”gi Qonunining 3, 7, 17 va 51-moddalariga asosan hamda O‘zbekiston Respublikasi Prezidentining “Pul massasi o‘sishini cheklash va moliya intizomiga rioya etish mas’uliyatini oshirish chora-tadbirlari to‘g‘risida”gi 2002-yil 30-martdagi PF-3047-sonli farmonining 7-bandi ijrosini ta’minlash maqsadida, Markaziy bank Boshqaruvi qaror qiladi:
 1. 2000-yil 26-apreldagi 420-sonli “Tijorat banklari kapitalining yetarliligiga qo‘yiladigan talablar to‘g‘risidagi” Nizomga (Adliya vazirligidan 2000-yil 25-iyulda 949-son bilan ro‘yxatga olingan) 1-ilovaga muvofiq 2-sonli o‘zgartirish kiritilsin.
 2. Ushbu qaror O‘zbekiston Respublikasi Adliya vazirligida davlat ro‘yxatidan o‘tkazilganidan o‘n kun o‘tgach kuchga kiritilsin.
 1. 1.1-band quyidagi mazmunda bayon etilsin:
 “1.1 Ushbu Nizom O‘zbekiston Respublikasining “O‘zbekiston Respublikasi Markaziy banki to‘g‘risida”, “Banklar va bank faoliyati to‘g‘risida”gi qonunlari, O‘zbekiston Respublikasi Prezidentining 2002-yil 30-martdagi PF-3047-sonli “Pul massasi o‘sishini cheklash va moliya intizomiga rioya etish mas’uliyatini oshirish chora-tadbirlari to‘g‘risida”gi Farmoni, (2002-yildagi 5-6-sonli O‘zbekiston Respublikasi Qonun hujjatlari to‘plamining 38-moddasi), va boshqa qonun hujjatlariga muvofiq ishlab chiqilgan bo‘lib, tijorat banklarining kapital yetarliligiga bo‘lgan talablarning tartibini o‘rnatadi”.
 2. 3.1-bandining beshinchi xatboshisi quyidagi tahrirda bayon etilsin:
 “Xususiy banklar uchun — 1,25 mln. AQSh dollari ekvivalentida”.